ཞི་ཅིན་ཕིང་གིས་ལོ་གཉིས་ལྷག་ཙམ་རིང་ཏང་ཀྲུང་དབྱང་གི་འགྱུར་མེད་སྟོབས་ལྡན་གྱི་འགོ་ཁྲིད་འོག་འབྲེལ་ཡོད་སྡེ་ཚན་དང་གཙང་རྒྱུད་ཞིང་ཆེན་དང་གྲོང་ཁྱེར་གྱིས་ལས་དོན་འབོར་ཆེན་བསྒྲུབས་ནས་རྩེ་རིམ་ཇུས་འགོད་བྱེད་ཤུགས་ཆེ་རུ་གཏོང་བ་དང་།སྣོད་བཅུད་ཁོར་ཡུག་ལེགས་སུ་གཏོང་བ།ཕྱོགས་སྒྱུར་འཕེལ་རྒྱས་ལ་སྐུལ་འདེད་གཏོང་བ།སྒྲིག་སྲོལ་ལམ་སྲོལ་སྒྱུར་བཅོས་འཚོལ་ཞིབ་བྱེད་པ་སོགས་ཀྱི་ཐད་དགེ་མཚན་ལྡན་པའི་འཕེལ་རིམ་ཐོན་ཡོད།དུས་མཚུངས་འཕྲད་པའི་དཀའ་ངལ་དང་འགྲན་སློང་དང་མངོན་གསལ་དོད་པའི་གནད་དོན་དཔེར་ན་འབྲི་ཆུའི་དཔལ་འབྱོར་ཁུལ་གྱི་འཕེལ་རྒྱས་འཐབ་ཇུས་ཐད་སྔར་བཞིན་ཕྱོགས་རེ་བའི་ངོས་འཛིན་བྱེད་པ་དང་།སྣོད་བཅུད་ཁོར་ཡུག་གི་དུས་བབ་སྔར་བཞིན་ཛ་དྲག་པ།སྣོད་བཅུད་ཁོར་ཡུག་གི་མཐུན་སྦྱོར་སྲུང་སྐྱོང་སྒྲིག་སྲོལ་ལམ་སྲོལ་འཛུགས་པ་དང་འཐུས་སྒོ་ཚང་དུ་གཏོང་དགོས་པ།འབབ་རྒྱུད་ཀྱི་འཕེལ་རྒྱས་དོ་མི་སྙོམས་པ་དང་མཐུན་སྦྱོར་མེད་པའི་གནད་དོན་མངོན་གསལ་དོད་པ།འབྲེལ་ཡོད་ཐད་ཀྱི་རང་སྟོབས་ཀྱི་ནུས་པ་ཆེ་རུ་གཏོང་དགོས་པ་བཅས་ཀྱི་གནད་དོན་ཡང་རིག་པ་དྭངས་གསལ་གྱི་སྒོ་ནས་མཐོང་ཐུབ་པ་བྱེད་དགོས་ཞེས་བསྟན་གནང་བ་རེད།